Beatrice Mahler: "Orice pat care se eliberează la ATI este ocupat în minutele următoare".
3.186 de cazuri noi au fost înregistrate în ultimele 24 de ore. Ieri a fost depășit pentru prima dată pragul de 3.000 de cazuri – 3.130. 613 de persoane sunt internate în secțiile de terapie intensivă.
Infectări tot mai multe de la o zi la alta. 3.186 de cazuri au fost raportate astăzi, după ce ieri am depășit pragul de trei mii de infectări.Bucureștiul conduce, în continuare, topul orașelor cu cele mai multe infectări. Avem aici 579 de cazuri noi.Beatrice Mahler, medic epidemiolog spune că orice pat eliberat de la ATI este ocupat imediat.Beatrice Mahler, medic epidemiolog: "Activitatea spitalului este susținută și internările și externările se fac pe secție într-un ritm în care suprasolicită personalul, dar înafară de pacientul care are nevoie de un pat în spital, avem un număr mare pacienți care se prezintă pentru evaluare, pentru internare de scurtă durată sau sunt pacienți asimptomatici care vin pentru testare și evaluare. Orice pat care se eliberează este ocupat în minutele următoare pentru că este important să oferim asistență celor care au nevoie de ea".